User:Swami sandipendra ji/sandbox

SWAMI SANDIPENDRA JI
 * त्रिशक्ति माता बगलामुखी के साधक श्री श्री 1008 परहंस स्वामी सान्दीपेंद्र महाराज : ध्यान, प्रार्थना और चिंतन आंतरिक जीवन के विकास से प्रेरित है, वहीं धर्म और अध्यात्म का बहुस्वरूप मानव कल्याण का मार्ग प्रशस्त करता है। पवित्र भारत भूमि पर जन्म लेने वाले संत, महात्मा और ऋषि-मुनि मानवीयता की अमूल्य निधि को सहेजते हुए जगत के कल्याण के पथ प्रदर्शक रहे है। इसी उच्च कोटि की महान संत परम्परा के संवाहक श्री श्री 1008 परहंस स्वामी सान्दीपेंद्र महाराज वर्तमान में माँ बगलामुखी पीठ के साधक है।


 * मध्यप्रदेश, मध्य भारत का एक बड़ा राज्य, जिसे भारत का ह्रदय कहा जाता है। इस राज्य ने भारत भूमि की प्राचीनता और ऐतिहासिकता को युगों युगों से बरकरार रखा है। मध्यप्रदेश में तीन मुखों वाली त्रिशक्ति माता बगलामुखी का यह मंदिर राजस्थान की सीमा से लगते आगर जिले की तहसील नलखेड़ा में लखुंदर नदी के किनारे स्थित है। द्वापर युगीन यह मंदिर अत्यंत चमत्कारिक है। यहाँ देशभर से शैव और शाक्त मार्गी साधु-संत तांत्रिक अनुष्ठान के लिए आते रहते हैं। बगुलामुखी को चिर प्राचीन काल से ही तन्त्र साधना का प्रमुख स्थल माना जाता है, यह पवित्र स्थल स्वामी सान्दीपेंद्र महाराज की कर्म स्थली और कार्यस्थली के रूप में आलौकित है। प्राचीन तंत्र ग्रंथों में दस महाविद्याओं का उल्लेख मिलता है, उनमें से एक है मां बगलामुखी है। मां भगवती बगलामुखी का महत्व समस्त देवियों में सबसे विशिष्ट है। शास्त्र के अनुसार इस देवी की साधना आराधना से शत्रुओं का स्तम्भ हो जाता है। यह साधक को भोग और मोक्ष दोनों ही प्रदान करती हैं।


 * यहां धर्म राज युधिष्ठिर ने श्रीकृष्ण के निर्देशन पर साधना कर कौरवों पर विजय प्राप्त की थी। यह स्थान आज भी चमत्कारों के कारण जाना जाता है। देश-विदेश से कई साधु-संत तंत्र साधना करते हैं। स्वामी सान्दीपेंद्र जी का जुड़ाव इस पीठ से दशकों पुराना है, करीब 20 वर्ष पूर्व एक लेख के माध्यम से माँ बगलामुखी पीठ की अलौलिक शक्तियों से सनातनी लोगों का परिचय करवाया था। स्वामीजी ने बड़ी संख्या में नई पीढ़ी को मानवीयता,नैतिक मूल्यों, सामाजिक सद्भाव और सामाजिक अनुशासन हेतु प्रेरित किया है। उन्होंने गरीब छात्रों के लिए कई परियोजनाएं शुरू की हैं। सनातन धर्म में मानव मात्र के कल्याण की भावना छिपी है। वेद ज्ञान का अथाह सागर है। स्वामी जी सनातन परम्पराओं और उसके महान मूल्यों को सहेजते हुए निरंतर सेवा भाव में  लीन है और समाज में भी इसके उजले परिणामो को देखा और महसूस किया जाता है। स्वामी जी के प्रति सभी आयु वर्ग के लोगों की अपार श्रृद्धा और अपूर्व विश्वाससनातनी मूल्यों को प्रतिबिम्बित करता है।


 * स्वामी जी का सनातनी धर्म एक विराट और विलक्षण जीवन-पद्घति है जो उनके व्यवहार और आचरण में सामने आता है, उनके लिए जन कल्याण के कार्य प्रदर्शन नहीं, प्रयोग है। वे धर्म और आध्यात्म को जन सामान्य से सहजता से जोड़कर मनुष्य को आधि,व्याधि, उपाधि से मुक्त कर सार्थक जीवन तक पहुँचाने  का मार्ग प्रशस्त करते हुए हर पल नजर आते है। स्वामी जी धर्म से सम्बन्धित साहित्य को लेकर काम करने वाली देश विदेश की कई संस्थाओं से जुड़े है। वे रामायण रिसर्च काउंसलिंग नई दिल्ली के मुख्य मार्गदर्शक है। यह काउंसिल राम मंदिर संघर्ष पर पुस्तक लेखन का काम कर रही है। यह किताब 1108 पृष्ठों की है और हिंदी के साथ-साथ 10 अन्य अंतरराष्ट्रीय भाषाओं में इसके अनुवाद का कार्य जारी है। इस काउंसलिंग ने स्वामी सान्दीपेंद्र जी के मार्गदर्शन में जगतजननी मां सीता की प्रकाट्य स्थली सीतामढ़ी में माता सीता जी की विश्व की सबसे बड़ी प्रतिमा स्थापित करने का भी संकल्प लिया है जो शीघ्र ही प्रतिमा को मूर्त रूप देंगी।  सनातन धर्म के प्रचार प्रसार को लेकर उनका आग्रह इतना है कि उन्होंने स्वयं स्वामी सान्दीपेंद्र संस्कृत विद्या परिषद की स्थापना की है।जिसके माध्यम से हजारों बटुक कर्मकांड में पारंगत हो चुके है और कई बटुक शिक्षा ग्रहण कर रहे है। आधुनिक और भौतिकवादी युग में जब युवा धर्म और उसके आदर्शों से दूर होते जा रहे है,ऐसे समय में स्वामी जी आध्यात्मिकता की और युवाओं को ले जाने का कार्य निरंतर गतिशीलता से कर रहे है।


 * न्याय की देवी मां बगलामुखी वह शक्ति है जो रोग शत्रुकृत अभिचार तथा समस्त दुखों व पापों का नाश करती है। इस मंदिर में त्रिशक्ति मां विराजित है। ऐसी मान्यता है कि मध्य में मां बगलामुखी, दाएं मां लक्ष्मी तथा बाएं मां सरस्वती हैं। त्रिशक्ति मां का मंदिर भारतवर्ष में दूसरा कहीं नहीं है। स्वामी जी संकल्पित होकर इस पवित्र भूमि के वैभव को बनाएं रखने के लिए संकल्पित है।


 * बगलामुखी माता तंत्र की देवी हैं, अतः यहाँ पर तांत्रिक अनुष्ठानों का महत्व अधिक है। इस मंदिर की मान्यता इसलिए भी अधिक है, क्योंकि यहाँ की मूर्ति स्वयंभू और जागृत है तथा इस मंदिर की स्थापना स्वयं महाराज युधिष्ठिर ने की थी। त्रिशक्ति माता बगलामुखी के साधक श्री श्री 1008 परहंस स्वामी सान्दीपेंद्र महाराज इस भूमि पर चिन्तन,मनन और जन कल्याण की साधना के साथ ध्यान मग्न होकर क्रियाशील है। यही सनातनी मूल्य और सेवा उन्हें जन जन में प्रिय बना रही है।हृदय की पवित्रता ही धर्म का वास्तविक स्वरूप है। धर्म का सार जीवन में संयम का होना है। स्वामी जी का जीवन सादगी, संयम और उच्च मानवीय मूल्यों से फलीभूत है।